# DECIZIA ETAPEI DE ÎNCADRARE

## Nr. xx din xx.07.2018

Ca urmare a notificării adresate de **LĂMĂȘANU VASILE –**cu domiciliul în județul Suceava, municipiul Fălticeni, strada 1 Mai, bloc 2B, sc.A, ap.1, **privind planul / programul**  -"**PLANUL URBANISTIC ZONAL - în vederea construirii de locuințe (P+M) și împrejmuire”**, în municipiul Fălticeni, strada Buciumeni- Tarla Dumbrava, Județul Suceava, înregistrată la APM Suceava cu nr.8159/ 26.07.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 10.08.2018 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - în vederea construirii de locuințe P+M) și împrejmuire”**, în municipiul Fălticeni, strada Buciumeni- Tarla Dumbrava, Județul Suceava**, titular LĂMĂȘANU VASILE –** cu domiciliul în județul Suceava, municipiul Fălticeni, strada 1 Mai, bloc 2B, sc.A, ap.1, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

 Terenul studiat, in suprafata totală de 4832 mp, este situat in intravilanul municipiului Fălticeni, strada Buciumeni- Tarla Dumbrava, identic cu parcela 38599 ( 3631 mp), inscris in CF cu nr. 38599/05.07.2018 cu drept de proprietate Lamasanu Vasile și parcela 35058 (1201 mp), inscris in CF cu nr.35058/05.07.2018, cu drept de proprietate Lamasanu Vasile (cota 14/20), Lupascu Mihai și Lupascu Veronica (cota 1/20), Iordache Lucian (cota1/20), Ignat Andrei Ionut si Ignat Alexandra Andreea (cota 2/20), Moisii Petrică-Laurentiu și Moisii Cătălina-Ancuța(cota 2/20) .

Folosinta actuală a imobilului conform plan de amplasament și delimitare a imobilului: teren arabil și livadă și se incadrează în destinația stabilită - construire locuințe.

*Vecinătăți:*

* la NE – proprietati particulare, drum;
* la SV – proprietati particulare, drum;
* la SE– proprietati particulare;
* la NV – proprietati particulare (Olariu M.).

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Prin prezenta documentatie se studiază posibilitatea construirii a 6 locuinte individuale, amenajarile si circulatiile aferente acestora, pe o parcela in suprafata totală de 4832.00mp, parcela fiind impartita astfel: 609,69 mp; 575,00 mp; 575,00 mp; 575,00 mp; 575,00 mp; 575,00 mp; Dr. 1347,31 mp, fără a aduce prejudicii mediului înconjurător.

**Indici urbanistici:**

 **POTpropus = 40% CUTpropus = 0,5**

 Regimul de înălțime P+M

 Suprafata totală construită 1304,25 mp

 Suprafata spatii verzi 2180,44 mp

 Suprafata drum 1347,31 mp

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

 **Alimentarea cu apă,**

 *Situatia existentă –* In vecinatatea obiectivului proiectat exista retele de distributie a apei potabile. Finalizarea prelungirii retelelor municipale edilitare este preconizata in viitorul apropiat.

*Situatia propusă –* Cladirile vor fi obligatoriu racordate la retelele edilitare municipale; pana la finzlizarea executiei prelungirii retelelor centralizate se permite ca, temporar, cladirile sa fie alimentate cu apa prin realizarea unei retele locale de distributie a apei potabile alimentate de la un put forat amplasat in extremitatea superioara a terenului. Se vor respecta normativele in vigoare pentru proiectarea si executia acestora.

**Canalizare**

*Situatia existentă -* In vecinatatea obiectivului proiectat xista retele de canalizare.

 *Situatia propusă –* Cladirile vor fi obligatoriu racordate la retelele edilitare municipale; pana la finzlizarea executiei prelungirii retelelor centralizate se permite ca, temporar, cladirile sa fie conectate la o retea locala de canalizare dotata cu bazin betonat vidanjabil. Se vor respecta normativele in vigoare pentru proiectarea si executia acestora.

**Alimentarea cu caldură**

In zona de amplasament a ansamblului de locuințe propus, nu există rețea de gaze naturale.

Incalzirea spatiilor se va face prin intermediul centralelor termice proprii, ce functioneaza pe baza de combustibil solid.

**Alimentarea cu energie electrică,**

Pentru alimentarea cu energie electrica va fi necesara extinderea retelei electrice de joasa tensiune sau realizarea unui post de transformare MJ tensiune si a retelei de joasa tensiune. Solutiile in vederea realizarii alimentarii cu energie electrica vor fi stabilite de catre specialisti din cadrul EON.

Executarea, întreţinerea şi exploatarea instalaţiilor electrice se face numai de către personalul calificat şi autorizat în instalaţii electrice.

 **Gospodăria deșeurilor**

Sistemul de colectare a deseurilor in cadrul organizării de șantier de pe durata executării lucrărilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platformă gospodarească betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuită pentru prevenirea imprastierii deșeurilor.

**Protectia mediului**

Pentru a diminua impactul asupra mediului inconjurător, se va interzice deversarea apelor uzate rezultate pe perioada constructiei in spatiile naturale existente in zonă. Se vor folosi WC-uri ecologice iar deșeurile vor fi adunate in containere speciale si transportate in locuri special amenajate.

Depozitarea temporară a materialelor de constructii și a deșeurilor rezultate va fi astfel efectuată incât sa nu permită infestări ale solului.

 Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori si arbusti ; vor fi necesare măsuri permanente de intreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deserve investiția se evită pierderile accidentale de uleiuri sau carburanţi în sol.

**Accesul auto și pietonal**

*Accesul auto in interiorul zonei studiate se va realiza din drumurile existente, conectandu-le printr-un nou drum transversal, cu profil transversal total de 7,0m: cate o banda carosabila pe sens (2 x 2,5m) si trotuare pietonale de o parte si de cealalta a drumului (2 x 1,0m) si zona largita pentru intoarecerea autoturismelor in extrema nord-vestica a parcelei. Drumul nou-propus va asigura accesul la parcelele obtinute prin lotizarea zonei studiate (6 loturi propuse, cu dimensiuni intre 575-610mp) si la parcelele existente, care momentan nu au asigurat un acces carosabil.*

*Se asigura respectarea unei latimi libere de trecere de min. 4,0m si a unor raze de curbura interioare de min.9,0 m. Toate drumurile propuse (dupa caz) vor fi balastate si vor asigura accese pentru interventii in caz de incendiu dimensionate conform normelor pentru trafic greu .Se vor asigura retrageri obligatorii care sa permita accesul autospecialelor la minim 2 fatade.*

 *d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

 *(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Obiectiv ", a anunțurilor publice privind prima versiune a proiectului în zilelel de 27.07.2018 și 30.07.2018, până la luarea deciziei de încadrare nu au fost semnalate observații din partea publicului.

 În urma publicării din data de xx.08.2018, în ziarul,,Obiectiv”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.